Ya, div notenn (evit priz unan !), rak fellout a ra din fougasiñ ha diskouezh ma babig deoc'h un tammig (emañ ma ego dreistmantet o c'hounez, war a seblant ^^). Evit poent ne oa tu da sevel ur blog e brezhoneg nemet gant Nireblog. Hag unan am boa klasket ober, ha me da soñjal ne oa ket gwall aes da implij (n'eo ket boureverezh kennebeut, hañ) ha ne blije ket re an droidigezh din (a zo komprennus, met Ofis 100% - ma digarezit, tud an Ofis, labour vat a vez graet ganeoc'h memestra). Hop hop, p'am eus savet ur blog amañ n'ouzen ket e oa tu da lakaat brezhoneg, soñjet am boa e lezfen e saozneg, ha gwazh a-se. P'am eus gwelet brezhoneg e listennad ar yezhoù a c'helled lakaat da yezh bennañ war ar blog on bet souezhet neuze, ha nebeud war-lerc'h em eus dizoloet e oa tu da dreiñ al lec'hienn ! Oooooh ! Plantet 'barzh neuze, gant ar spi ober ul labour mat a-walc'h da zesachañ ar vrezhonegerien all. Diskouezomp deoc'h neuze.